《戊寅元旦》
明代·饶墱

金鸡唱彻启重扉，银烛摇光曙色微。献岁又看新玉历，还家无忝旧淄衣。

杯添柏酒堪供醉，案簇辛盘可对挥。但得清閒常矍铄，年年斑鬓伴春晖。

作者简介：饶墱，字于岸，一字用恒。大埔人。相孙，与龄子。明神宗万历三十一年（一六〇三）举人，官山东宁海州知州，进阶奉直大夫。有《庄言》、《谩言》、《白笑集》诸集。清乾隆修《潮州府志》卷二八、民国《大埔县志》卷一九有传。